
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 

                             PL-x 128/2022

                             Bucureşti,  12.04.2022







                        



                                                      
                                                  A  V  I  Z
asupra proiectului de Lege  privind aprobarea Ordonanţei de urgenţă a Guvernului nr. 10/2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii



              În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr. 10/2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii (PLx 128/2022), transmis cu adresa nr. PL-x 128 din 21 martie 2022, înregistrat sub nr. 4c-1/124 din  22 martie 2022. 
              Senatul, în calitate de primă Cameră sesizată, a adoptat proiectul de Lege privind aprobarea Ordonanţei de urgenţă a Guvernului nr. 10/2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu respectarea prevederilor art. 76 alineatul (2) din Constituția României, republicată, în şedinţa din 14 martie 2022. 
               Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.
  Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare,  membrii Comisiei au examinat proiectul de lege menţionat mai sus, în şedinţa din 12 aprilie 2022.
	                 Inițiativa legislativă are ca obiect de reglementare modificarea şi completarea Legii nr.346/2004. Proiectul vizează simplificarea procesului legislativ cu privire la modalitatea de realizare a testului IMM, preconizându-se, totodată, şi completarea art.251, care enumeră programele naţionale destinate finanţării întreprinderilor mici şi mijlocii, care se derulează până la 31 decembrie 2027, cu două noi programe, şi anume: programul pentru stimularea înfiinţării întreprinderilor mici şi mijlocii „Start-up Nation - ROMÂNIA” şi programul privind unele măsuri pentru acordarea de sprijin financiar pentru întreprinderile din domeniul turismului, structuri de cazare, structuri de alimentaţie şi agenţii de turism, a căror activitate a fost afectată în contextul pandemiei de COVID-19.
  Membrii Comisiei au analizat iniţiativa legislativă supusă avizării, expunerea de motive, amendamentele depuse la Comisie de către domnul senator Constantin Daniel Cadariu, avizul favorabil al Consiliului Legislativ, cu observaţii şi propuneri, transmis cu adresa nr. 145 din 15 februarie 2022 precum și avizul favorabil al Consiliului Economic și Social, transmis cu adresa nr. 757 din 11 februarie 2022.
	                 În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr. 10/2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu amendamente admise, care sunt redate în anexa ce face parte integrantă din prezentul aviz. 

În raport cu obiectul şi conţinutul său, inițiativa legislativă face parte din categoria legilor ordinare.

ANEXĂ


AMENDAMENTE ADMISE:


	Nr. crt.
	Text Legea nr. 346/2004 privind stimularea înfiinţării şi dezvoltării întreprinderilor mici şi mijlocii.
	Text OUG nr. 10/2022 pentru modificarea şi Legii nr. 346/2004 privind stimularea înfiinţării şi dezvoltării întreprinderilor mici şi mijlocii.
	Text Senat
	Text propus de Comisie
 (autorul amendamentului)
	Motivarea
amendamentelor propuse

	1. 
	



-
	



-
	LEGE
privind aprobarea Ordonanței de urgență a Guvernului               nr. 9/2022 pentru stabilirea unor măsuri bugetare în vederea sprijinirii sectorului întreprinderilor mici și mijlocii.
	



-
	



-

	2.
	





-
	





-
	Articol unic.- Se aprobă Ordonanța de urgență a Guvernului nr. 9 din                          16 februarie 2022 pentru stabilirea unor măsuri bugetare în vederea sprijinirii sectorului întreprinderilor mici și mijlocii, publicată în Monitorul Oficial al României, Partea I,  nr. 162 din                          17 februarie 2022.

	





-




	





-

	3.
	








-
	
Articol unic, punctul 5:

”La articolul 91, după alineatul (4) se introduc două noi alineate, alineatele (41) şi (42), cu următorul cuprins:
„(41) Inițiatorul actului normativ poate alege, în vederea consultărilor, una dintre următoarele modalități: sondaj online, mese rotunde, forumuri și consultări online. 
(42) Iniţiatorul actului normativ ţine cont de propunerile rezultate în urma consultărilor care au stat la baza aplicării Testului IMM, în vederea finalizării proiectului de act normativ.”
	


-



	La articolul unic, punctul 5, alineatul (42) se va modifica şi va avea următorul cuprins:








(42) Iniţiatorul actului normativ preia propunerile rezultate în urma consultărilor care au stat la baza întocmirii raportului în vederea efectuării Testului IMM, având ca scop finalizarea proiectului de act normativ. În cazul în care nu vor fi preluate toate propunerile formulate în cadrul consultărilor, iniţiatorul actului normativ are obligaţia de a justifica acest lucru printr-o notă publicată pe site-ul propriu.

Autori:  

Comisia pentru politică economică, reformă și privatizare

Senator - Constantin Daniel Cadariu
	Potrivit Planului Naţional de Redresare şi Rezilienţă, Pilonul III, Componenta 9, Reforma I, prevede în descrierea Jalonului nr.242 faptul că ’’Rezultatele testului IMM-urilor sunt încorporate în propunerea legislativă /amendamentele legate de IMM-uri” .
Astfel, în vederea îndeplinirii jalonului este necesară modificarea legislativă menită să simplifice şi să asigure transparenţa şi aplicabilitatea testului IMM, prin prevederea faptului că, iniţiatorul va lua în considerare pe deplin rezultatele testului IMM, iar în caz contrar va justifica printr-o notă.

	4.
	Articolul 9
(1) Ministerele, celelalte organe de specialitate ale administraţiei publice centrale, autorităţile administraţiei publice locale şi camerele de comerţ şi industrie, în cadrul competenţei lor, au obligaţia să elaboreze politici şi să asigure măsuri şi acţiuni menite să contribuie la protecţia întreprinderilor mici şi mijlocii în raporturile lor cu statul, în special prin simplificarea procedurilor administrative şi prin prevenirea creşterii nejustificate a costurilor legate de conformarea acestora faţă de reglementările în vigoare.

	




-
	




-
	Alineatul (1) al articolul 9 se modifică şi va avea următorul cuprins:
”(1) Senatorii şi deputaţii, ministerele, celelalte organe de specialitate ale administraţiei publice centrale, autorităţile administraţiei publice locale şi camerele de comerţ şi industrie, în cadrul competenţei lor, au obligaţia să elaboreze politici şi să asigure măsuri şi acţiuni menite să contribuie la protecţia întreprinderilor mici şi mijlocii în raporturile lor cu statul, în special prin simplificarea procedurilor administrative şi prin prevenirea creşterii nejustificate a costurilor legate de conformarea acestora faţă de reglementările în vigoare.”

Autori:  

Comisia pentru politică economică, reformă și privatizare

 Senator - Constantin Daniel Cadariu

	Pentru simplificarea procesului de legiferare şi uniformizarea aplicării Legii nr. 346/2004 de către instituţiile competente să iniţieze acte normative cu impact asupra mediului de afaceri, se impune ca şi Parlamentul să fie inclus în enumerarea prevăzută de acest alineat. Astfel, inclusiv Parlamentul României va avea obligaţia ca în elaborarea politicilor publice să asigure măsuri şi acţiuni menite să contribuie la protecţia întreprinderilor mici şi mijlocii în raporturile lor cu statul, în special prin simplificarea procedurilor administrative şi prin prevenirea creşterii nejustificate a costurilor legate de conformarea acestora faţă de reglementările în vigoare. Drept urmare, principalele proiecte de legi cu impact asupra mediului de afaceri vor fi supuse, înainte de a fi transmise spre avizare, analizei Grupului pentru evaluarea impactului economic al actelor normative asupra întreprinderilor mici şi mijlocii.
Conform Ţintei nr. 245 din PNRR, Pilonul III, Componenta 9, Reforma I, 100% din proiectele de acte normative cu impact asupra IMM-urilor, vor fi supuse efectuării Testului IMM.
Reforma este în corelare cu Strategia UE pentru IMM (2020) atunci când vorbim de implementarea sistematică a testelor pentru IMM-uri Ia nivel naţional; de aplicarea consecventă a principiului „think small first” (să gândim mai întâi la scară mică) şi „big on big things, small on small things” pentru a garanta că legislaţia UE şi cea naţională se concentrează în mod adecvat pe IMM-uri şi ca bază pentru reducerea sarcinilor administrative.

	5.
	


-
	


-
	


-
	După punctul 6 se introduce un nou punct, punctul 7, cu următorul cuprins:
7. La articolul 26, după alineatul (7) se introduce un nou alineat (8) cu următorul cuprins:
(8) Personalul din cadrul Agenţiilor pentru 1MM, Atragere de Investiţii şi Promovare a Exportului şi cel din structura de specialitate din cadrul ministerului antreprenoriatului şi turismului cu atribuţii în implementarea programelor naţionale destinate finanţării întreprinderilor mici şi mijlocii menţionate la Articolul 251, beneficiază de majorarea salariilor de bază cu 30%.

Autori:  

Comisia pentru politică economică, reformă și privatizare

 Senator - Constantin Daniel Cadariu




	Având în vedere:
1. Agenţiile pentru IMM, Atragere de Investiţii şi Promovare a Exportului (AIMMAIPE) au fost înfiinţate în temeiul OUG nr. 43/2017 privind înfiinţarea, organizarea şi funcţionarea agenţiilor pentru întreprinderi mici şi mijlocii, atragere de investiţii şi promovare a exportului, cu modificările şi completările ulterioare, în vederea asigurării implementării eficiente a reglementărilor europene privind ajutoare de stat acordate prin programele de finanţare din fonduri guvernamentale destinate întreprinderilor mici, mijlocii şi îndeplinesc sarcini ce fac parte din activităţile de gestionare şi implementare a acestor programe. Astfel, anual, au fost date către AIMMAIPE spre implementare şi finanţare programe naţionale de încurajare şi de stimulare a înfiinţării şi dezvoltării întreprinderilor mici şi mijlocii, fiecare cu procedură, condiţii şi termeni proprii, atât pentru accesarea alocaţiei financiare nerambursabile cât şi ulterioare încheierii contractului - de verificare şi monitorizare, activitate complexa ce necesită formarea unor comisii diferite în cadrul fiecărei agenții pentru verificarea administrativă şi de eligibilitate, contractare, contestaţii şi monitorizarea ex-post pentru o perioadă de minimum 3 ani.

AIMMAIPE sunt singurele agenţii la nivel naţional cu rolul de a implementa acest tip de programe în parteneriat cu ministerul sub egida căruia se desfasoara aceste activitati.
2. Organigrama fiecărei agenţii cuprinde 26 de posturi din care  n-au fost ocupate niciodata mai mult de 18- 20 de posturi.
3. Având in vedere nivelul salarizarii, posturile din AIMMAIPE nu prezintă atractivitate pentru piaţa muncii, astfel incat, la momentul organizarii de concursuri de recrutare se inscriu foarte putini candidaţi, iar mulţi dintre ei nu stau mai mult de cateva luni, date fiind nivelul de responsabilitate si volumul de munca.
Organizarea unui concurs de recrutare dureaza in medie 2 luni si este asigurata tot de personalul din cadrul fiecărei agenţii, care, pe langa activitatile specifice de gestionare a programelor, trebuie sa studieze legislaţia de specialitate, sa pregateasca documente, sa formeze comisii, sa parcurga cu profesionalism toate etapele necesare pana la momentul incadrarii candidatilor admişi in structura agenţiilor, in condiţiile in care se deruleaza concomitent si alte programe in diferite etape de implementare. Pentru a putea face fata acestei situaţii, fiecărui funcţionar, pe langa atribuţiile specifice fisei postului i se dau si atribuţii specifice altor posturi vacante, cu respectarea prevederilor legale (resurse umane, financiar, achiziţii, administrativ, juridic etc.).                                                         4. Trebuie avut în vedere faptul ca un consilier este necesar sa fie pregătit timp de cateva saptamani pentru a putea asimila toate informaţiile necesare activarii in cadrul programelor derulate in agenţii. Sunt foarte putini cei care decid sa ramana dupa ce au ajuns la un nivel de cunoaştere si aplicare a procedurilor de implementare a programelor, fluctuatia in rândul personalului reprezentând o problema constantată.

5. Nu in ultimul rand, trebuie avut in vedere impactul socio-economic al
programelor derulate prin intermediul AIMMAIPE de la înfiinţarea Agenţiilor până în prezent, care este unul semnificativ, valoarea totală a finanţărilor din fonduri guvernamentale acordate doar în perioada 2018-2019 fiind de cca 2.127 mil lei pentru un număr de aproximativ 10 mii de beneficiari, iar pentru perioada 2020- 2021 valoarea finanţărilor si numărul beneficiarilor au crescut la cca. 7.675 mil, lei si aprox. 90 mii de beneficiari.                   Așadar, AIMMAIPE sunt responsabile nu numai pentru derularea eficientă, efectivă şi transparentă a operaţiunilor financiare privind fondurile nerambursabile alocate, ci şi pentru activitatea complexă de punere adecvată în aplicare a programelor gestionate, situatie în care raportul atribuţii/responsabilităţi şi
salarizarea personalului devine total inechitabil.Spre ilustrare, un funcţionar public incadrat cu cel mai mare grad de vechime in munca (peste 20 de ani) si cea mai inalta clasa de salarizare (consilier superior) are un salariu net de încadrare de 3.342 lei, la care sa adauga indemnizaţia de hrana de 202 lei si sporul de condiţii vatamatoare de 15% din salariu, dar plafonat la nivelul anului 2019 ( un max. de 465 lei). Trebuie insa, avut in vedere si faptul ca acest spor nu este permanent, ci doar pe perioada in care sunt îndeplinite condiţiile vatamatoare. In concluzie, cu toate sporurile incluse, un consilier superior cu gradaţia maxima de vechime primeşte un salariu net lunar de 4.009 lei, iar un consilier asistent primeste un salariu net lunar de 3.321lei.                                                 6. In derularea activităţilor menţionate la punctele de mai sus, personalul din cadrul Agenţiilor este coordonat de către structura de specialitate din cadrul Ministerului care are atribuţii în implementarea tehnică a măsurilor de sprijin, asigurând cadrul normativ, configurarea sistemelor informatice necesare gestionării şi implementării programelor, gestionarea bugetelor programelor la nivel naţional, precum şi implicarea directă în etapele de implementare (înscriere, evaluare, contractare, plată şi monitorizare) ale programelor naționale.                                    Astfel, structura de specialitate din cadrul Ministerului a coordonat si a asigurat elaborarea cadrului normativ şi instituţional, a elaborat criteriile, priorităţile şi procedurile necesare în vederea desfăşurării programelor şi proiectelor activităţilor specifice necesar pentru înscrierea la finanţare în ultimii doi ani a unui număr de 122.952 de aplicanţi, verificarea a 95.216 aplicanţi, plata a 39.492 beneficiari cu un buget de peste 6 miliarde de lei (app. 1,2 miliarde Euro).   Având în vedere gradul de încărcare foarte mare din cadrul structurii de specialitate şi faptul că instituţii cu atribuţii similare din cadrul Guvernului au un nivel de salarizare mai mare, personalul din structura de specialitate migreaza către aceste instituţii sau către instituţii cu un nivel salarial similar, dar cu un grad de încărcare şi responsabilitate mult mai mici.    
[bookmark: _GoBack]7. In ceea ce priveşte impactul bugetar asupra bugetului general consolidat, considerăm că acesta poate fi apreciat drept nesemnificativ, având în vedere numărul redus de personal al AIMMAIPE şi structurii de specialitate (281 funcţionari), din care datorită nivelului actual de salarizare doar 197 sunt ocupate.

